
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale



Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra propunerii legislative privind despăgubirea în natură sau în echivalent a ţăranilor pentru inventarul agricol preluat în mod abuziv de către stat la înscrierea în C.A.P., în perioada 1949-1962



Biroul  permanent   al  Camerei Deputaţilor a trimis, cu adresa nr. 375 din 5 octombrie 1999, Comisia pentru drepturile omului, culte şi problemele minorităţilor naţionale, în vederea dezbaterii şi avizării, în procedură de urgenţă, propunerea legislativă privind despăgubirea în natură sau în echivalent a ţăranilor pentru inventarul agricol preluat în mod abuziv de către stat la înscrierea în C.A.P., în perioada 1949-1962.



În şedinţa din 17 noiembrie 1999, Comisia a analizat propunerea legislativă şi a hotărât, cu unanimitate de voturi, să îi acorde aviz favorabil cu următoarele amendamente:



Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 4 (2) – “Plata despăgubirii în natură sau în echivalent se va face în cel mult 3 ani de la stabilirea valorii corespunzătoare a despăgubirii, cu actualizarea indicelui de inflaţie corespunzător datei plăţii din fiecare an”.
	    Domnul deputat Liviu Alexandru Mera a propus reducerea termenului de 3 ani, stabilit la alin. (2) al art. 4, la 1 an, precum şi înlocuirea sintagmei “corespunzătoare datei plăţii din fiecare an” cu sintagma “din momentul plăţii acesteia”.

    Amendamentul a fost admis de membrii comisiei.

    Drept urmare, textul alin. (2) al art. 4 va avea următorul cuprins:

    “Plata despăgubirii în natură sau în echivalent se va face în cel mult 1 an de la stabilirea valorii corespunzătoare a despăgubirii, cu actualizarea indicelui de inflaţie din momentul plăţii acesteia”.
	    Termenul de 3 ani pentru plata despăgubirilor în natură sau în echivalent este mult prea mare. 

	2.
	
	    Domnul deputat Wittstock Eberhard-Wolfgang a propus introducerea unui articol nou, care va fi numerotat 6,  cu următorul cuprins:

    “Art. 6 

    (1) Dispoziţiile prezentei legi se aplică şi cetăţenilor români aparţinând minorităţii germane, pentru inventarul agricol de care aceştia au fost deposedaţi prin Legea nr. 187 din 23 martie 1945 pentru înfăptuirea reformei agrare.
	    Prin Legea nr. 187 din 23 martie 1945 pentru înfăptuirea reformei agrare, totalitatea cetăţenilor români de naţionalitate germană din mediul rural, aproximativ 75.000-80.000 de familii, în special şvabii din Banat şi saşii din Ardeal, au fost deposedaţi de toate proprietăţile agrare, cu inventarul viu şi mort aferent.

    

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	
	
	    (2) Măsura reparatorie prevăzută la alin. (1) se aplică, după caz, foştilor proprietari sau urmaşilor acestora, potrivit legislaţiei în vigoare.

    (3) Dovada deposedării se va face, după caz, cu documente personale sau de arhivă, precum şi cu alte probe admise de dreptul civil”.
	    Această măsură de pedepsire colectivă pe criterii etnice, explicabilă prin faptul că în acel moment România lupta alături de Uniunea Sovietică împotriva Germaniei naziste, a constituit pentru minoritatea germană din România cel mai tragic moment din istoria ei multiseculară, cauzând desrădăcinarea populaţiei de etnie germană şi în, cele din urmă, emigrarea în masă a acesteia.

    Legea fondului funciar nr. 18/1991, republicată, a stipulat, prin dispoziţiile art. 17, egalitatea în drepturi a cetăţenilor români de naţionalitate germană, deposedaţi prin Legea nr. 187/1945, cu ceilalţi cetăţeni ai ţării în privinţa retrocedării terenurilor cu destinaţie agricolă. Având în vedere acest precedent, cetăţenii români de naţionalitate germană la care se referă amendamentul de mai sus, sunt pe deplin îndreptăţiţi să beneficieze de măsuri reparatorii pentru inventarul agricol preluat de statul român prin efectul Legii nr. 187/1945.


PREŞEDINTE,

Marţian Dan

